Source: http://www.steauabaschet.ro/jukka-toijala-si-sasa-ocokoljic-sunt-noii-antrenori-ai-stelei-csm-eximbank/
Timestamp: 2018-01-23 02:02:06+00:00

Document:
Steaua Baschet Jukka Toijala și Saša Ocokoljić sunt noii antrenori ai Stelei CSM EximBank • Steaua Baschet
Jukka Toijala și Saša Ocokoljić sunt noii antrenori ai Stelei CSM EximBank
February 24, 2017	· admin · Stiri · No Comments
După ce au analizat CV-urile a peste 40 de antrenori și au avut interviuri și intalniri cu “finaliștii”, oficialii Stelei CSM EximBank au ajuns la un acord cu antrenorul finlandez Jukka Toijala pentru a prelua funcția de principal al echipei roș-albastre. El va fi ajutat de secundul Saša Ocokoljić, campion în România cu CSU Ploiești în 2015.
Jukka Toijala, care va împlini în luna mai 45 de ani, a fost de trei ori campion în Finlanda ca jucător. A început să antreneze în 2006 și a devenit rapid unul dintre cei mai buni tehnicieni din țara nordică, ducând cluburile Kouvot și Kataja până în finala campionatului. De altfel, la Kataja a cunoscut cele mai mari performațe ca antrenor, reușind să ajungă până în sferturile de finală ale Eurochallenge, în 2013, învingând, pe traseu, pe CSU Ploiești și Gaz Metan Mediaș.
În 2014, Toijala a luat un an de pauză de la antrenorat, pentru a lucra în Federația Finlandeză de Baschet, dar și pentru a vizita cluburi din Europa și SUA(Frankfurt Skyliners, Khimky, Olimpia Ljubljana, Davidson College, LA Lakers). În toamna lui 2014 a revenit la Kataja, pe care a condus-o în a doua fază a grupelor FIBA Europe Cup, dar și în playoff-ul campionatului național.
Încă din 2005 a condus naționalele de juniori ale Finlandei, iar din 2010 este omul din spatele ofensivei lui Henrik Dettmann, pricipalul echipei naționale de seniori, cu care a participat la 4 campionate europene și la Mondialele din 2014.
Jukka Toijala, un adept al jocului rapid și colectiv și a unei apărări agresive, a urmărit Liga Națională de Baschet Masculin a României, unde au evoluat finlandezul Gerald Lee, dar și Jonte Flowers, fostul său elev de la Kataja.
El a declarat, după semnarea contractului: ”Sunt recunoscător pentru șansa de a antrena Steaua CSM EximBank. Am urmărit campionatul României în ultimii ani și am remarcat o creștere a calității baschetului. La Steaua, scopul nostru este de a valorifica întregul potențial al jucătorilor pentru ca echipa să devină cea mai bună variantă a sa. Ne dorim ca la începutul playoff-ului să ajungem la cel mai bun nivel posibil și să încercăm să scriem istorie pentru acest club.”
Saša Ocokoljić este recunoscut ca unul dintre cei mai buni fundași străini care au jucat în România. El a evoluat pentru CSU Ploiești în 2005-2006 și a revenit aici ca secund, în sezonul 2014-2015. El s-a ocupat de partea de scouting și pregătire individuală în cel mai bun sezon de Eurocup al prahovavenilor(reușind calificarea în Top32) și a preluat conducerea echipei din cauza problemelor de sănătate ale lui Vladimir Arnautovic. A devenit campion cu CSU Ploiești în primăvara lui 2015. Aici a lucrat cu Marius Runkauskas, Levente Szijarto și Vlad Negoițescu.
Toijala și Ocokoljić vor începe luni lucrul cu roș-albaștrii.
December 31, 2017 Descarcă aici calendarul 2018 CSM Steaua București EximBank
December 31, 2017 CSM Steaua București EximBank - bilanț la final de 2017
December 29, 2017 Steaua și A.L.I.A.T. Luptă pentru Tineri

References: CSM 
 CSM 
 CSM 
 CSM 
 CSM 
 CSM